CELEX: 32020R0022
Language: bg
Date: 2019-10-31 00:00:00
Title: Делегиран Регламент (ЕС) 2020/22 на Комисията от 31 октомври 2019 година за изменение на приложения I и III към Регламент (ЕС) 2019/631 на Европейския парламент и на Съвета по отношение на мониторинга на емисиите на CO2 от нови леки търговски превозни средства с многоетапно одобрение на типа (текст от значение за ЕИП)

14.1.2020   
               
               
                  BG
               
               
                  Официален вестник на Европейския съюз
               
               
                  L 8/2
               
            
         ДЕЛЕГИРАН РЕГЛАМЕНТ (ЕС) 2020/22 НА КОМИСИЯТА
         от 31 октомври 2019 година
         за изменение на приложения I и III към Регламент (ЕС) 2019/631 на Европейския парламент и на Съвета по отношение на мониторинга на емисиите на CO2 от нови леки търговски превозни средства с многоетапно одобрение на типа
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/631 на Европейския парламент и на Съвета от 17 април 2019 г. за определяне на стандарти за емисиите на CO2 от нови леки пътнически автомобили и от нови леки търговски превозни средства и за отмяна на регламенти (ЕО) № 443/2009 и (ЕС) № 510/2011 (1), и по-специално член 7, параграф 8 и член 15, параграф 8 от него,
         като има предвид, че:
         
                     (1)
                  
                  
                     От 1 септември 2019 г. нататък всички леки търговски превозни средства са обект на нова регулаторна процедура за изпитване с цел измерване на емисиите на CO2 и разхода на гориво — Хармонизираната в глобален мащаб процедура за изпитване на леки превозни средства (WLTP), определена в Регламент (ЕС) 2017/1151 на Комисията (2), която заменя Новия европейски пътен цикъл (NEDC), установен в Регламент (ЕО) № 692/2008 на Комисията (3). Поради това в приложения I и II към Регламент (ЕС) № 510/2011 на Европейския парламент и на Съвета (4) е създадена и установена нова методика за определяне на емисиите на CO2 и разхода на гориво на превозните средства от категория N1 с многоетапно одобрение на типа.
                  
               
                     (2)
                  
                  
                     С оглед на отмяната на Регламент (ЕС) № 510/2011 от 1 януари 2020 г. е необходимо да се гарантира, че същата методика е установена в Регламент (ЕС) 2019/631.
                  
               
                     (3)
                  
                  
                     Съгласно точка 2, част Б от приложение III към Регламент (ЕС) 2019/631 специфичните емисии на CO2 на превозните средства с многоетапно одобрение на типа трябва да се разпределят на производителя на базовото превозно средство. За да може производителят на базовото превозно средство да планира ефективно и с достатъчна сигурност съответствието на превозното си средство със своите цели за специфичните емисии, следва да се определи методика, която да гарантира, че емисиите на CO2 и масата на напълно комплектуваните превозни средства, които ще бъдат разпределени на този производител, са известни в момента на производството и продажбата на базовото превозно средство, независимо дали е комплектувано, или некомплектувано, а не само в момента, в който крайният производител пуска на пазара напълно комплектуваното превозно средство.
                  
               
                     (4)
                  
                  
                     Поради това се установява специална методика за определяне на емисиите на CO2 на некомплектувано базово превозно средство, съгласно която следва да се използва методът на интерполация, предвиден в Регламент (ЕС) 2017/1151. Така определените стойности за емисиите на СО2 и масата следва да са възможно най-представителни за специфичните емисии на CO2 и масата в готовност за движение, които ще се определят за напълно комплектуваното превозно средство. Поради това, за да се осигури съгласуваност, при изчисляване на целта за специфичните емисии за производителя на базовото превозно средство следва да се вземат предвид стойностите на масата, определени по тази методика.
                  
               
                     (5)
                  
                  
                     Производителят на базовото превозно средство следва да докладва на Комисията входящите стойности, използвани за метода на интерполация, както и получените стойности за емисиите на CO2 и масата на некомплектуваните базови превозни средства. В същото време държавите членки следва да продължат да докладват на Комисията специфичните емисии на CO2 и масата в готовност за движение на напълно комплектуваните превозни средства.
                  
               
                     (6)
                  
                  
                     Въз основа на тези докладвани данни Комисията следва неизменно да оценява представителността на мониторинга на емисиите на CO2 на базовото превозно средство и да информира производителите за всяка установена разлика. Ако се наблюдава значителна и постоянна разлика между средната стойност при мониторинга на стойностите на CO2 на базовите превозни средства и средната стойност на специфичните емисии на CO2 на напълно комплектуваните превозни средства, за да се установи дали производителите изпълняват целите си за специфичните емисии, следва да се използват стойностите за напълно комплектуваните превозни средства.
                  
               
                     (7)
                  
                  
                     За да се вземе предвид, че Регламент (ЕС) № 510/2011 се отменя с действие от 1 януари 2020 г., е целесъобразно да се гарантира, че настоящият регламент влиза в сила възможно най-близо до тази дата.
                  
               
                     (8)
                  
                  
                     Поради това приложения I и III към Регламент (ЕС) 2019/631 следва да бъдат съответно изменени,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложения I и III към Регламент (ЕС) 2019/631 се изменят в съответствие с приложението към настоящия регламент.
         
         
            Член 2
            Настоящият регламент влиза в сила на седмия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 31 октомври 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 111, 25.4.2019 г., стр. 13.
         
            (2)  Регламент (ЕС) 2017/1151 на Комисията от 1 юни 2017 г. за допълване на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива 2007/46/ЕО на Европейския парламент и на Съвета, Регламент (ЕО) № 692/2008, Регламент (ЕС) № 1230/2012 и за отмяна на Регламент (ЕО) № 692/2008 на Комисията (ОВ L 175, 7.7.2017 г., стр. 1).
         
            (3)  Регламент (ЕО) № 692/2008 на Комисията от 18 юли 2008 г. за прилагане и изменение на Регламент (ЕО) № 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства (ОВ L 199, 28.7.2008 г., стр. 1).
         
            (4)  Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (ОВ L 145, 31.5.2011 г., стр. 1).
      
      
         
            ПРИЛОЖЕНИЕ
            Приложения I и III към Регламент (ЕС) 2019/631 се изменят, както следва:
            
                        1)
                     
                     
                        в точка 4 на част Б от приложение I определението на „Mø“ се заменя със следното:
                        
                                    „Mø
                                 
                                 
                                    е средната стойност на масата (M) на новите леки търговски превозни средства на производителя, регистрирани в съответната целева година, в килограми (kg);
                                 
                              където:
                        
                                    —
                                 
                                 
                                    при комплектувано превозно средство М е масата в готовност за движение на съответното превозно средство,
                                 
                              
                                    —
                                 
                                 
                                    при комплектувано базово превозно средство, свързано с напълно комплектувано превозно средство, М е масата в готовност за движение на съответното базово превозно средство,
                                 
                              
                                    —
                                 
                                 
                                    при некомплектувано базово превозно средство, свързано с напълно комплектувано превозно средство, М е масата при мониторинга (Mmon) на съответното базово превозно средство, определена по следната формула:
                                 
                              Mmon = MRObase x B0
                        
                        където:
                        
                                    MRObase
                                    
                                 
                                 
                                    е масата в готовност за движение на съответното базово превозно средство,
                                 
                              
                                    B0
                                    
                                 
                                 
                                    е определено в точка 1.2.4, буква а) на част А от приложение III.“;
                                 
                              
                  
                        2)
                     
                     
                        в приложение III част А се изменя, както следва:
                        
                                    а)
                                 
                                 
                                    точка 1.2 се заменя със следното:
                                    
                                                „1.2.
                                             
                                             
                                                Напълно комплектувани превозни средства, регистрирани като превозни средства от категория N1
                                             
                                          
                                                1.2.1.
                                             
                                             
                                                Докладване от държавите членки
                                                За докладване на данните във връзка с напълно комплектуваните превозни средства от категория N1 се използва форматът по раздел 2 на част В.
                                                Идентификационният номер на превозното средство, посочен в точка 1.1, буква о), не се оповестява публично.
                                             
                                          
                                                1.2.1.1.
                                             
                                             
                                                Напълно комплектувани превозни средства от одобрен тип съгласно Регламент (ЕО) № 692/2008
                                                За календарната 2020 година държавите членки отбелязват следните подробни данни във връзка с:
                                                
                                                            а)
                                                         
                                                         
                                                            некомплектуваното базово превозно средство: данните, определени в точка 1.1, букви а), б), в), г), д), ж), з), и), н) и о), или вместо данните, определени в букви з) и и) — предварително определената маса, посочена като част от информацията за одобрението на типа съгласно точка 2.17.2 от приложение I към Директива 2007/46/ЕО;
                                                         
                                                      
                                                            б)
                                                         
                                                         
                                                            комплектуваното базово превозно средство: данните, определени в точка 1.1, букви а), б), в), г), д), ж), з), и), н) и о);
                                                         
                                                      
                                                            в)
                                                         
                                                         
                                                            напълно комплектуваното превозно средство: данните, определени в точка 1.1, букви а), е), ж), з), й), к), л), м) и о).
                                                         
                                                      Когато не е възможно да се предоставят някои от данните за базовото превозно средство, посочени в първа алинея, букви а) и б), вместо тях държавите членки представят данни за напълно комплектуваното превозно средство.
                                             
                                          
                                                1.2.1.2
                                             
                                             
                                                Напълно комплектувани превозни средства от категория N1 от одобрен тип съгласно приложение XXI към Регламент (ЕС) 2017/1151
                                                За всяко ново напълно комплектувано превозно средство, регистрирано през 2020 г. и следващите календарни години, като минимално изискване държавите членки докладват подробните данни, посочени в букви а), е), ж), з), о), п) и с) от точка 1.1.
                                             
                                          
                                                1.2.2
                                             
                                             
                                                Докладване от страна на производителите
                                                За всяко ново напълно комплектувано превозно средство от категория N1 от одобрен тип съгласно приложение ХХI към Регламент (ЕС) 2017/1151, регистрирано през 2020 г. и следващите календарни години, до 28 февруари всяка година, като се започне от 2021 г. нататък, производителят на свързаното базово превозно средство докладва на Комисията следните данни във връзка с базовото превозно средство:
                                                
                                                            а)
                                                         
                                                         
                                                            когато напълно комплектуваното превозно средство се основава на некомплектувано базово превозно средство:
                                                            
                                                                        i)
                                                                     
                                                                     
                                                                        идентификационния номер на превозното средство,
                                                                     
                                                                  
                                                                        ii)
                                                                     
                                                                     
                                                                        идентификатора на фамилията превозни средства, посочен в точка 5.0 от приложение ХХI към Регламент (ЕС) 2017/1151,
                                                                     
                                                                  
                                                                        iii)
                                                                     
                                                                     
                                                                        емисиите на СО2 при мониторинга, определени съгласно точка 1.2.4,
                                                                     
                                                                  
                                                                        iv)
                                                                     
                                                                     
                                                                        челната площ, като се указва приложимият вариант, както е посочено в точка 1.2.4, буква в),
                                                                     
                                                                  
                                                                        v)
                                                                     
                                                                     
                                                                        съпротивлението при търкаляне, както е посочено в точка 1.2.4, буква б),
                                                                     
                                                                  
                                                                        vi)
                                                                     
                                                                     
                                                                        масата при мониторинга, определена съгласно точка 4.1 от част Б на приложение I,
                                                                     
                                                                  
                                                                        vii)
                                                                     
                                                                     
                                                                        масата в готовност за движение,
                                                                     
                                                                  
                                                                        viii)
                                                                     
                                                                     
                                                                        представителната за товара на превозното средство маса, както е определена в точка 1.2.4, буква а);
                                                                     
                                                                  
                                                      
                                                            б)
                                                         
                                                         
                                                            когато напълно комплектуваното превозно средство се основава на комплектувано базово превозно средство:
                                                            
                                                                        i)
                                                                     
                                                                     
                                                                        идентификационния номер на превозното средство,
                                                                     
                                                                  
                                                                        ii)
                                                                     
                                                                     
                                                                        идентификатора на фамилията превозни средства, посочен в буква а), подточка ii) от настоящия параграф,
                                                                     
                                                                  
                                                                        iii)
                                                                     
                                                                     
                                                                        специфичните емисии на CO2 на базовото превозно средство,
                                                                     
                                                                  
                                                                        iv)
                                                                     
                                                                     
                                                                        масата в готовност за движение.
                                                                     
                                                                  
                                                      
                                          
                                                1.2.3
                                             
                                             
                                                Изчисление на средните специфични емисии на CO2 и целта за специфичните емисии
                                                Комисията използва стойностите, докладвани от производителя на базовото превозно средство съгласно точка 1.2.2, за изчисление на средните му специфични емисии на CO2 и целта за специфичните емисии през календарната година, през която свързаното напълно комплектувано превозно средство е регистрирано, освен ако условията по точка 1.2.5 са изпълнени — в този случай се използват данните за напълно комплектуваните превозни средства.
                                                Когато данните по точка 1.2.2 не са докладвани от производителя на базовото превозно средство, специфичните емисии на CO2, докладвани от държавите членки съгласно точка 1.2.1 по отношение на свързаното напълно комплектувано превозно средство, се използват за изчисление на средните специфични емисии на CO2 и целта за специфичните емисии на съответния производител.
                                             
                                          
                                                1.2.4
                                             
                                             
                                                Изчисление на емисиите на СО2 при мониторинга в случай на некомплектувани базови превозни средства
                                                От календарната 2020 г. нататък производителят изчислява емисиите на СО2 при мониторинга за всяко свое отделно некомплектувано базово превозно средство посредством метода на интерполация по точки 3.2.3.2 или 3.2.4 от подприложение 7 на приложение XXI към Регламент (ЕС) 2017/1151, като се използва същият метод като този, който е приложен за ЕО одобрение на типа на базовото превозно средство по отношение на емисиите му, като понятията са определени в тези точки, със следните изключения:
                                                
                                                            а)
                                                         
                                                         
                                                            маса на отделното превозно средство
                                                            Понятието „TMind“, посочено в точки 3.2.3.2.2.1. или 3.2.4.1.1.1 от подприложение 7 на приложение XXI към Регламент (ЕС) 2017/1151, се заменя с масата по подразбиране на базовото превозно средство — DMbase. Когато DMbase е по-малка от масата на изпитване на превозното средство, ниска стойност (TML), от интерполационната фамилия, TMind се заменя с TML. Когато DMbase е по-голяма от масата на изпитване на превозното средство, висока стойност (TMH), от интерполационната фамилия, TMind се заменя с TMH.
                                                            DMbase се определя по следната формула:
                                                            DMbase = MRObase × B0 + 25 kg + MVL
                                                            
                                                            където:
                                                            
                                                                        MRObase
                                                                        
                                                                     
                                                                     
                                                                        е масата в готовност за движение на базовото превозно средство, както е определена в точка 3.2.5 от приложение XXI към Регламент (ЕС) 2017/1151,
                                                                     
                                                                  
                                                                        B0
                                                                        
                                                                     
                                                                     
                                                                        е стойността на масата на каросерията, равна на 1,375,
                                                                     
                                                                  
                                                                        MVL
                                                                        
                                                                     
                                                                     
                                                                        е представителната за товара на превозното средство маса, т.е. 28 % от максималния товар на превозното средство, като максималният товар на превозното средство се определя като технически допустимата максимална маса с товар минус масата в готовност за движение на базовото превозно средство, умножено по B0, минус 25 kg.
                                                                     
                                                                  Стойността B0 се коригира до 31 октомври 2021 г. въз основа на масата в готовност за движение на некомплектуваните базови превозни средства за всички напълно комплектувани превозни средства, регистрирани през календарните 2018, 2019 и 2020 години, изчислени по формулите по-долу. Новата стойност B0 се прилага от 1 януари 2022 г. до 31 декември 2024 г.
                                                            Формула 1:
                                                            където:
                                                            
                                                                        Ai
                                                                        
                                                                     
                                                                     
                                                                        е стойността Ay, както е изчислена във формула 2 за съответната календарна година,
                                                                     
                                                                  
                                                                        ni
                                                                        
                                                                     
                                                                     
                                                                        е броят на некомплектуваните базови превозни средства, свързани с напълно комплектуваните превозни средства, регистрирани през календарната година.
                                                                     
                                                                  Формула 2:
                                                            където:
                                                            
                                                                        Ay
                                                                        
                                                                     
                                                                     
                                                                        е средната стойност на отношението между Mfi и Mbi за всяка от календарните години 2018 —2020,
                                                                     
                                                                  
                                                                        Mfi
                                                                        
                                                                     
                                                                     
                                                                        е масата в готовност за движение на некомплектуваното базово превозно средство, увеличена с предварително определената маса, както е определена в раздел 5 от приложение XII към Регламент (ЕО) 692/2008,
                                                                     
                                                                  
                                                                        Mbi
                                                                        
                                                                     
                                                                     
                                                                        е масата в готовност за движение на некомплектуваното базово превозно средство,
                                                                     
                                                                  
                                                                        n
                                                                     
                                                                     
                                                                        е броят на некомплектуваните базови превозни средства, свързани с напълно комплектуваните превозни средства, регистрирани през календарната година;
                                                                     
                                                                  
                                                      
                                                            б)
                                                         
                                                         
                                                            съпротивление при търкаляне на отделното превозно средство
                                                            Съпротивлението при търкаляне на базовото превозно средство се използва за целите на точка 3.2.3.2.2.2 или 3.2.4.1.1.2 от подприложение 7 на приложение XXI към Регламент (ЕС) 2017/1151;
                                                         
                                                      
                                                            в)
                                                         
                                                         
                                                            челна площ
                                                            При некомплектувано базово превозно средство, принадлежащо към фамилия с матрица на съпротивленията при движение по пътя, производителят определя термина „Af“, посочен в точка 3.2.3.2.2.3 от подприложение 7 на приложение XXI към Регламент (ЕС) 2017/1151, в съответствие с една от следните възможности:
                                                            
                                                                        i)
                                                                     
                                                                     
                                                                        челна площ на представителното превозно средство от фамилията с матрица на съпротивленията при движение по пътя, изразена в m2;
                                                                     
                                                                  
                                                                        ii)
                                                                     
                                                                     
                                                                        средната аритметична стойност на челната площ на превозното средство, висока стойност, и превозното средство, ниска стойност, от интерполационната фамилия, изразена в m2;
                                                                     
                                                                  
                                                                        iii)
                                                                     
                                                                     
                                                                        челната площ на превозното средство, висока стойност, от интерполационната фамилия, в случай че методът на интерполация не е използван, изразена в m2.
                                                                     
                                                                  В случай на некомплектувано базово превозно средство, което не принадлежи към фамилия с матрица на съпротивленията при движение по пътя, се използва стойността на челната площ на превозното средство, висока стойност, от интерполационната фамилия.
                                                         
                                                      
                                          
                                                1.2.5.
                                             
                                             
                                                Представителност на стойността на CO2 при мониторинга
                                                Всяка година Комисията преценява представителността на средната стойност на емисиите на СО2 при мониторинга, докладвани от производителя на базовото превозно средство, спрямо средната стойност на специфичните емисии на CO2 на свързаните напълно комплектувани превозни средства, регистрирани през съответната календарна година. Комисията информира производителя на базовото превозно средство за разликата, установена между тези стойности.
                                                При разлика от 4 % или повече, установена за всяка от две последователни календарни години, Комисията използва средната стойност на специфичните емисии на CO2 на напълно комплектуваните превозни средства през следващата календарна година, за да изчисли средните специфични емисии на CO2 на производителя или на групата от производители на базовите превозни средства през същата година.“;
                                             
                                          
                              
                                    б)
                                 
                                 
                                    точка 2 се заменя със следното:
                                    
                                                „2.
                                             
                                             
                                                Подробните данни, посочени в точка 1, се вземат от сертификата за съответствие, издаден от производителя на съответното леко търговско превозно средство, или са съвместими с него. Данните, които не фигурират в сертификата за съответствие, се вземат от документацията за одобрение на типа или от информацията, докладвана от производителя на базовото превозно средство съгласно точка 1.2.3. Държавите членки въвеждат необходимите мерки за осигуряване на подходяща точност на процедурата за мониторинг. Когато в сертификата за съответствие са посочени минимална и максимална маса на дадено леко търговско превозно средство, за целите на настоящия регламент държавите членки използват само максималната маса. За превозните средства, задвижвани с два вида гориво (бензин/газ), в чиито сертификати за съответствие са посочени стойностите на специфичните емисии на CО2 за двата вида гориво, държавите членки използват само стойността, измерена за газ.“